Source: http://sporttim.ro/volei/valerijan-luka-invinge-cu-csm-targoviste-la-revenirea-la-lugoj
Timestamp: 2019-04-22 17:57:35+00:00

Document:
Valerijan Luka învinge cu CSM Târgoviște la revenirea la Lugoj - sporttim.ro
Valerijan Luka învinge cu CSM Târgoviște la revenirea la Lugoj
CSM Lugoj n-a făcut față în această după-amiază dâmbovițencelor de pe locul 3 în Divizia A1, pierzând scurt în penultima etapă din returul sezonului regular, la puțin peste o oră de la startul primei partide găzduite în sala ”Ioan Kunst Ghermănescu” într-o serie de trei până joi.
Bănățencele au cedat în jocul de la ora 17 vizitatoarelor preluate din acest campionat de fostul antrenor sârb al celor de pe Timiș, Valerijan Luka, formația din Regat detașându-se clar cu 18:25, 12:25, 14:25.
Dacă duelul de ieri al ultimelor două clasate în elita feminină la fileu, CSU Belor Galați – CS U NTT Data Cluj, a fost îndelung disputat, 2:3 de la 0:2 la seturi, 24:26 în cel inaugural, respectiv 9:15 în cel decisiv, cel de astăzi a avut 22 de minute de joc efectiv în primul set, respectiv câte 21 în următoarele două. În total, 64…
CSM Târgoviște n-a fost deloc condusă în setul inaugural, 0:1, 1:4, 4:4, 4:5, 5:5, 5:7, 6:11, 7:14, 10:14, 11:15, 11:18, 12:18, 14:19, 14:20, 16:20, 16:22, 17:23, 17:24, 18:25, efectuând primul pas spre victorie și prin cele opt puncte obținute pe atac de Klisura.
Dâmbovițencele au luat inițial avans prin mai multe atacuri bune, finalizate de Alajbeg, completate ulterior din blocaj, cu Djuric în prim-plan, dar și grație unor ași, pe când timișencele s-au limitat numai la o mică revenire pe parcurs, cu Kocic autoare de puncte, tot ea salvând și o minge de set, 18:24, însă doar una.
Setul al doilea a fost copios controlat de dâmbovițence, de la 2:0 și 3:1 la 3:10, doar un serviciu greșit de Calotă temperând asaltul vizitatoarelor. Care a continuat, 4:14, la care Roman a smuls un rar punct pentru bănățence. Fără replică, 5:17, 6:17, 6:18, 8:18, 8:19, 9:19, 9:22, 12:25, Klisura și Sredic finalizând mai multe atacuri ale favoritelor.
În control și după primele mingi din setul trei, care avea să devină și ultimul, de la 1:0 la 1:4, de la 2:4 la 2:8, iar apoi la 4:11. Foc de paie pe Timiș prin Roman și Kocic, dar apoi nu mai puțin de 6 puncte consecutiv pentru CSM Târgoviște, jumătate pe blocaj… 8:18.
Partidă tranșată categoric de elevele fostului antrenor al lugojencelor, Valerijan Luka, după o oră și 10 minute de la start… 0:3.
Atenția bănățencelor este direcționată acum spre ”dubla” acasă de marți și joi cu CS Știința Bacău, mai întâi în sferturile Cupei României, pentru ultimul loc liber în turneul Final4, iar apoi ca ultimă apariție în returul din sezonul regular al Diviziei A1.
Formația lui Luka a pierdut cu numai un punct mai mult față de jocul tur, tranșat acasă cu 25:17, 25:16 și 25:10. La Lugoj, tehnicianul sârb a contat și pe voleibaliste trecute până nu demult pe Bega sau Timiș, CSM Târgoviște învingând cu Calotă, Klisura, Sredic, Djuric, Trică, Alajbeg, Bălae, Buterez, Lakovic, Ciocian, Pusic și Jeremic.
De cealaltă parte, Uglesa Segrt a convocat componența Petra, Balintoni, Albăstroiu, Cauc, Vukomanovic – libero, Popa, Kocic, Babic, Dinic, Jakic, Roman, Bărbulescu – libero și Savu.
Etapa este completată cu jocul CS Dinamo – CSM Volei-Alba, sâmbătă de la 11. Clasamentul actualizat, pe coloana datelor tehnice.
Acest articol a fost publicat în Volei. Salvează legătura permanentă.
• Seri de volei la Lugoj în play-off cu ultimele două campioane. CSM București, două 3:0 scurte
3 • CSM Târgovişte 39
4 • Ştiinţa Bacău 37

References: CSM 
 CSM 

CSM 

CSM 
 CSM 
 CSM 
 CSM 
 CSM 
 CSM